આપણા હાથમાં રહેલા પાસા ફેંકીને આપણે દાવ રમી શકીએ, પણ પરિણામ આપણા હાથમાં હોતું નથી. ઇચ્છિત પરિણામ મેળવવા હાથસફાઈ કરવાની આવડત રમતમાં ચાલી શકે, સમય સામે નહીં. સમય આપણે વિચારી શકીએ એના કરતાં અનેકગણો બળવાન છે. ડૅશિંગ હૅન્ડસમ વિનોદ ખન્નાની યુવાનીની મારકણી તસવીર સાથે જ્યારે તેમની હૉસ્પિટલાઇઝ્ડ તસવીર સરખાવીએ ત્યારે સમયની શક્તિ સમજાઈ જાય. સમયની સાથે જોડાયેલું આ શાશ્વત સત્ય પણ સ્વીકારવું જ પડે.